25 красавіка ў Музеі гісторыі беларускага кіно адкрылася выстаўка работ тэатральных мастакоў “Вынікі сезона 2008 — 2009”. Калі летась айчынныя сцэнографы радаваліся ўжо таму, што справаздачныя выстаўкі змаглі-такі адрадзіцца, і прадстаўлялі на суд наведвальнікаў лепшыя, на іх погляд, творы, то сёлета яны былі пастаўлены ў больш жорсткія рамкі: работы для экспазіцыі мусілі быць створаны ў бягучым сезоне.